Jamus: Hana sanya Burka ya kusa zama doka | Labarai | DW | 28.04.2017
Jamus: Hana sanya Burka ya kusa zama doka
'Yan majalisa a Jamus sun amince da kwaryakwaryar doka da ta tanadi haramta sanya hijabin nan samfurin Burka da mata Musulmi ke sanyawa.
Wannan dai na zuwa ne bayan lokaci da aka dauka ana kai hare-hare nan da can a kasar, ciki kuwa har da harin da aka kai kasuwar Kirsimeti a birnin Berlin da ya yi sanadi na rayukan mutane 12. Har-ila-yau matakin na zuwa gabannin babban zabe da kasar za a yi a watan Satumba.
Wannan doka dai ta bambamta da ta Faransa wacce ta haramta sanya nau'in hijabin a dukkanin wajen taron jama'a. Ta dai haramta sanya Burkan ne ga jami'ai na gwamnati lokacin aikinsu kamar jami'an zabe da sojoji da ma'aikatan shari'a.
Miliyoyin al'umma ne dai suka shiga kasar ta Jamus don neman mafaka mafi akasari daga kasashe masu rinjaye na Musulmi. Akwai bukatar majalisar dattawa ta (Bundesrat) ta amince daftarin dokar kafin ya zama doka a Jamus.
Kwanan wata 28.04.2017
Muhimman kalmomi Jamus, Burka, Doka
Permalink https://p.dw.com/p/2c2id
Mutanen da suka mutu a Chemnitz sun karu 28.08.2018
Yayin da 'yan sanda suka ce wadanda suka mutu a zanga-zangar sun kai 20, ministar shari'a ta Jamus ta yi gargadi game da daukar doka a hannu a rikicin da ke gudana a Chemnitz da ke gabashi,
Takun saka a cikin gwamnatin Jamus 07.09.2018
Sharhi: Kalaman da ministan cikin gidan Jamus Horst Seehofer ya sake yi wa shugabar gwamnati Angela Merkel tuni ne kan masu ra'ayin mazan jiya a Jamus da ma a kasashen waje dangane da 'yan gudun hijira.
Brexit: Tsaka mai wuya ga Birtaniya 15.11.2018
A yayin da take kokarin gabatar da yarjejeniyar kammala ficewa daga kungiyar Tarayyar Turai da suka cimma da EU ga majalisar dokoki domin amincewa, wasu ministocin biyu na gwamnatin sun yi murabus.